stanford-oval/wikipedia huggingface dataset:
บัญญัติ สุวรรณแว่นทอง
ชีวิตส่วนตัว

บัญญัติอยู่กินฉันท์สามีภรรยากับสุนิสา สุวรรณแว่นทอง ยาวนานนับสิบกว่าปีกระทั่งมีบุตรด้วยกัน 2 คน ต่อมาได้จดทะเบียนสมรสในเดือนกุมภาพันธ์ พ.ศ. 2562 บัญญัติและสุนิสาเปิดเผยว่ารู้จักตั้งแต่เมื่อยังอายุ 18 ปี ในช่วงแรกปฏิสัมพันธ์กันยากมากเนื่องจากสุนิสาเป็นคนไม่ชอบพูดซึ่งผิดกับบัญญัติ แม้สุนิสาจะหน้าตาดีจนมีผู้ชายคนมาขอคบเป็นจำนวนมากแต่สุนิสาเลือกคบหากับบัญญัติเพราะเป็นคนตรง โดยบัญญัติมีความคาดหวังเล็ก ๆ ว่าบุตรจะได้สืบทอดศิลปวัฒนธรรมที่ตนทำไว้ แต่ก็มิได้ห้ามปรามไปทางอื่นแต่อย่างใด ซึ่งในปัจจุบั​นบัญญัตินั้นได้ทำการหย่าร้างกับสุนิสาเป็นที่เรียบร้อยแล้วด้วยสาเหตุปัญหาในครอบครัว
ข้อครหา

บัญญัติตกข่าวคราวอยู่บ้างจากการไม่ไปเล่นตามที่ตกลงไว้ เช่น เมื่อวันที่ 15 เมษายน พ.ศ. 2556 ชาวบ้านอำเภอห้วยยอด จังหวัดตรัง ประท้วงที่บัญญัติไม่ได้แสดงหนังตะลุงแบบเต็มวงตามที่ตกลงไว้ แต่จะแสดงคอนเสิร์ตทอล์กโชว์แทน ในงานบำเพ็ญกุศล ประจำปี 2556 ครบรอบ 10 ปี ในวันคล้ายวันมรณภาพพระครูสิทธิมงคล (หลวงปู่รื่น ติสสเทโว) อดีตเจ้าอาวาสวัดน้ำพราย ต่อมาเชาวรัตน์ได้ชี้แจงต่อสื่อว่าเกิดความผิดพลาดในการรับงานเนื่องจากช่วงสงกรานต์มีงานมาก จึงจัดหนังตะลุงของบัญญัติให้ในวันที่ 26 เมษายนแทน และได้พูดคุยทำความเข้าใจกับผู้จัดงานแล้ว
ข้อครหา > กรณีต่อคณะสงฆ์

เมื่อคืนวันที่ 18 ตุลาคม พ.ศ. 2562 ช่วงก่อนการแสดงแก้บนตามที่มีผู้ว่าจ้าง ณ วัดเนินพิจิตร อำเภอนาหม่อม จังหวัดสงขลา มีผู้ส่งข่าวมาแจ้งว่ามีพระบางรูปในวัดพูดว่าจะไม่จ้างคณะของบัญญัติเล่นเพราะราคาสูงถึง 80,000 บาทต่อคืน แถมยังเล่นเพียงคนเดียวอีกด้วย ทำให้บัญญัติไม่พอใจอย่างมากจนแสดงด้วยการใช้ภาษาที่ด่าสาดเสียพระต้นเรื่อง แม้มีผู้เข้าไปห้ามปรามก็มิได้ลดอาการลง หลังการแสดงยังอัดคลิปเปิดในกรณีดังกล่าวอีกหลายคลิปด้วย จนต่อมาพระราชวรเวที เจ้าคณะจังหวัดสงขลามีหนังสือเวียนแจ้งเจ้าคณะทุกอำเภอให้ระงับการแสดงหนังตะลุงคณะนี้จนกว่าบัญญัติจะบันทึกคลิปขอขมาคณะสงฆ์ลงบนยูทูบและลบคลิปที่กล่าวร้ายทั้งหมดลง และวัชนะ งามขำ นายกสมาคมศิลปินพื้นบ้าน จังหวัดนครศรีธรรมราช กล่าวต่อสื่อให้บัญญัติไปขอขมาพระสงฆ์เสีย ส่วนเอกชัย ศรีวิชัยโทรไปหาบัญญัติเพื่อเตือนสติ กระทั่งเมื่อวันที่ 25 ตุลาคม บัญญัติได้ไปทำพิธีขอขมาคณะสงฆ์ที่วัดมหัตตมังคลาราม (วัดหาดใหญ่ใน) อำเภอหาดใหญ่ จังหวัดสงขลา
ต่อมาในวันที่ 26 เมษายน พ.ศ. 2563 ช่องยูทูบของบัญญัติได้อัปโหลดเพลงฉันผิดเวลาที่บัญญัติเป็นผู้แต่งคำร้องและร้องเพลง โดยล้อเลียนจากเพลงรักผิดเวลาของรัชนก สุวรรณเกตุ (เจนนี่ ได้หมดถ้าสดชื่น) ซึ่งเพลงของบัญญัติดังกล่าวมีเนื้อหาวิจารณ์เสียดสีพระสงฆ์ที่ฉัน (กิน) หลังเวลาเพล ทำให้เกิดกระแสวิพากษ์วิจารณ์ทุกช่องทางบนสื่อสังคมของบัญญัติ ต่อมาบัญญัติออกมาชี้แจงทางยูทูบว่าหากไม่ชอบให้เลิกติดตามตนไป ไม่ได้จะลบลู่พระพุทธศาสนาซึ่งตนนับถือแต่อย่างใด พร้อมยังท้าทายให้มาจับกุมตนหากตนทำผิดกฎหมายบ้านเมือง และเกลียดการที่ด่าตนว่าไอ้บอดอย่างมาก เพราะตนไม่ได้ประสงค์จะเกิดมาพิการ
ผู้จัดการออนไลน์มีความเห็นว่า ที่บัญญัติเป็นเช่นนี้อาจเนื่องมาจากที่ตนและพี่น้องไม่มีใครสามารถอุปสมบทเพื่อทดแทนพระคุณบิดาผู้ล่วงลับและมารดาที่เลี้ยงดูตนมาได้ตามประเพณี เนื่องจากบัญญัติพิการทางการมองเห็น ซึ่งเป็นข้อห้ามตามพระวินัย ส่วนพี่น้องของบัญญัติที่ยังมีชีวิตอยู่เป็นผู้หญิงทั้งสิ้น จึงเป็นปมในใจของบัญญัติเสมอมา ทำให้ในการแสดงหนังตะลุงบางครั้งบัญญัติมักบริภาษพระสงฆ์ที่ประพฤติตนไม่เหมาะสม
ข้อครหา > กรณีต่อสุนิสา

ในวันที่ 4 ธันวาคม พ.ศ. 2562 บัญญัติแจ้งความที่สถานีตำรวจภูธรทุ่งสง จังหวัดนครศรีธรรมราช ว่าสุนิสานำรถยนต์ออกไป 2 คันซึ่งมีสมุดรับงานการแสดงอยู่ ตนจึงอยากให้ตำรวจสกัดรถดังกล่าวเพื่อขอสมุดดังกล่าวคืน โดยเหตุเกิดจากสุนิสาจับได้ว่าบัญญัติคบหญิงอื่นและทะเลาะกันในบ้านพักในอำเภอทุ่งสงจนเกิดเหตุดังกล่าวขึ้นมา
ต่อมาสุนิสาได้ไปพบตำรวจที่สถานีตำรวจเดียวกันในวันที่ 5 ธันวาคม แล้วชี้แจงว่าตนยังเป็นผู้รับงานให้ตามเดิม ไม่ได้หนีไปที่ใด ยังอยู่บ้านเลี้ยงบุตรตามปกติ ส่วนตัวตนอย่างให้กลับเป็นเหมือนแต่ก่อนมากกว่าเลิกร้างกัน และติดต่อบัญญัติไม่ได้
กระทั่งวันที่ 14 ธันวาคม พ.ศ. 2562 บัญญัติออกมาแถลงข่าว ณ โรงแรมแกรนด์เซาท์เทิร์น อำเภอทุ่งสง จังหวัดนครศรีธรรมราช ว่าตนเสียใจที่พบว่าสุนิสากลั่นแกล้งตนโดยการเปิดบัญชีฝากเงินของตนในชื่อสุนิสา ตนจึงไม่สามารถทำธุรกรรมได้ โดยเมื่อปี พ.ศ. 2557 ตนจะขอนำเงินไปซื้อที่ดินให้มารดาแต่สุนิสาไม่ยอม จึงทะเลาะและจบที่การถอนเงินทั้งหมดแล้วแบ่งครึ่ง จากนั้นเมื่อมีรายรับตนจะให้สุนิสานำเงินเข้าบัญชีโดยตนเป็นผู้มอบอำนาจให้ด้วยความไว้วางใจ ทั้งนี้ไม่ได้ทำบัตรเอทีเอ็มแต่อย่างใด แต่กลับมีบัตรเอทีเอ็มขึ้นมา ทำให้ตนไม่พอใจมาก อีกทั้งภรรยาเคยทำให้ตนเสียใจเพราะไม่ทำอาหารให้เนื่องจากง่วงนอน ส่วนกรณีที่การคบหญิงอื่นนั้น บัญญัติกล่าวว่าหญิงนั้นเป็นภรรยาของตน เนื่องจากคิดว่าตนจะไม่กลับมาคืนดีกับสุนิสาอีกจึงหาภรรยาใหม่ จากนี้จะไม่กลับไปหาสุนิสาอีกแล้วเพราะไม่เชื่อใจเรื่องเงินทอง
ผลงาน

บัญญัติมีผลงานด้านศิลปวัฒนธรรมภาคใต้ออกมาอย่างต่อเนื่องจนถึงปัจจุบัน ดังปรากฏต่อไปนี้
ผลงาน > ผลงานเพลง > เพลงเดี่ยว/ไม่ทราบอัลบั้มที่แน่ชัด

ลมหายใจปลายด้ามขวาน (ก่อนปี 2556)
รักน้องต้องคลำ (ก่อนปี 2556)
ไข่อยากข้าว (ก่อนปี 2558)
ผิงไฟใต้ฟ้าหนาว (ก่อนปี 2558)
วอนดาว (ก่อนปี 2558)
คนซื้อเบอร์หุ้น (ก่อนปี 2558)
ลมพัดวันนัดพบ (ก่อนปี 2558)
หยบแลน้อง (ก่อนปี 2558)
หยบแลน้อง (สามช่า) (ก่อนปี 2558)
อย่าลืมอ้าย (ก่อนปี 2558)
วอนแฟนเพลง (ก่อนปี 2558)
พ่อแห่งสยาม (ก่อนปี 2558)
เมียพี่ได้เพื่อน (ก่อนปี 2558)
ขอยานท้าย (ก่อนปี 2558)
น้ำผึ้ง-น้ำปลา (ก่อนปี 2558)
รำวงเหล็กไฟ (ก่อนปี 2558)
จำนำทำเพลง (ก่อนปี 2558)
โทรไม่ติด (ก่อนปี 2558)
ปริญญา ป.05 (ก่อนปี 2558)
พี่เข้อกหัก (ก่อนปี 2558)
แหล่ชีวิต (ก่อนปี 2558)
พ่อจตุคามพ่ายจตุแคง (ก่อนปี 2558)
หัวใจเผ็ดหวี้ (ก่อนปี 2558)
นายหนังครวญ (ก่อนปี 2558)
เตือนใจคนไกลบ้าน (ก่อนปี 2558)
อยู่ได้ด้วยแรงใจ (ก่อนปี 2558)
กิ๊ก (ก่อนปี 2558)
ยังไงก็รัก (ก่อนปี 2558)
ยับอีเป็นอื่น (ก่อนปี 2558)
เรารักสู (ก่อนปี 2558)
เลิกเมียเพราะแมว (ก่อนปี 2558)
อย่าว่าเขา (ก่อนปี 2558)
ฟ้าขาดดาว บ่าวขาดแฟน (ก่อนปี 2558)
นายมือไฮโล (2558)
พลาดท่าน้ำตาตก (2558)
ด่าผัวโพสเฟส (2560)
ไม่ชินคำว่าลุง (2560)
มหาลัยวัวฝูง (2560) (ล้อเลียน มหาลัยวัวชน ของวงพัทลุง)
เท่งเมียทุ่ม (2560)
ชวนน้องเที่ยวใต้ (2561)
นางฟ้าป่าสะตอ (2561)
ตั๊กแตนกลางนา (2561)
คูนผลัดใบใจผลัดรัก (2561)
นางในฝัน (2561)
แสงสว่างในความมืด (2561)
ชัดเจนพี่เณรบูรณ์ (2561)
ขอตายในหราง (2561)
ไม่มีน้ำตาต่อหน้าเธอ (2561)
คุณธรรมนำชีวิตลิขิตชาติ (2561)
เสียงครวญจากพ่อ (2561)
หกเมีย (2561)
แมงพลัด (2561)
ไก่แห่ค่อมร้าย (2562)
อิจฉาทอม (2562)
ฝากลมส่งรัก (2562)
ฝากเพลงเข้าฝัน (2562)
ติดหนี้ทั้งอำเภอ ไม่ใช่เธอเจ้าเดียว (2562) (ล้อเลียน เลิกคุยทั้งอำเภอเพื่อเธอคนเดียว ของนารีนาท เชื้อแหลม (ลิลลี่ ได้หมดถ้าสดชื่น))
สุขเถิดบัวคำ (2562)
เงินเกเร (2562)
คอยรักอยู่ปักษ์ใต้ (2562)
คนสร้างสุข (2562)
สาวหนาวฝน (2562)
เหล้าซื้อเองหรือเปล่า (2562) (ล้อเลียน โสดจริงหรือเปล่า ของวงแทมมะริน)
รักเศร้าวันเผาผี (2562)
นี่แหละชีวิต (2562)
เป็นแฟนเก่าให้เจ้าก่ะได้ (2562)
ไม่ขวางทางรัก (2562)
ไปดีเถิดน้อง (2562)
ประชุมสายเมียน้อย (2562)
วันนี้ไม่มีน้ำตา (2562)
ให้เป็นคือเก่าได้บ่ (2562)
เป็นได้แค่คนที่รอ (2562)
เสียวัวเสียแฟน (2562)
น้ำตาคนขายเบอร์ (2562)
ขอตายก่อนเจอน้อง (2562)
ชุมชนอลเวง (2562)
เกิดชาติไหนก็แล้วแต่ขอมีแม่คนเดิม (2562)
แกล้งหึงฉันเพื่อปันใจ (2562)
มาลัยชีวิต (2562)
แวววับกลับเอง (2562)
ความลับไม่มีในโลก (2562)
ขอจนบนความจริง (2562)
ฆ่ารัก (2563)
มะล่องก่องแก่งมะเร็งตับ (2563) (ล้อเลียน มะล่องก่องแก่ง ของสุพจน์ กุลสอน (พจน์ สายอินดี้))
ขี้หกแล้วหล่าว (2563)
คว่ำหม้อ (2563) (ล้อเลียน เฝ้าหมอ ของ วีรยา โยธาจันทร์ (เตย))
นกกวักมหาเสนียด (2563) (ล้อเลียน นางกวักมหาเสน่ห์ ของ เสรี รุ่งสว่าง)
ขายควายให้วัวเรียน (2563)
กลอนโนราห์ บูชาพ่อท่านคล้าย (2563)
สัญญารักคำชะโนด (2563)
ซุปเปอร์สามยอดชาย ตู่ ป้อม เทือก (2563) (ล้อเลียน ซุปเปอร์วาเลนไลน์ (เจน นุ่น โบ) ของวงซุปเปอร์วาเลนไลน์)
กักตัวในห้องน้ำ (2563) (ล้อเลียน กักตัวที่ห้องอ้าย ของพัทธ์ธิรา สิงห์ศร และสิริรัตน์ รังภูรีย์ (มีนนี่-กีตาร์ ได้หมดถ้าสดชื่น))
ฉันผิดเวลา (2563) (ล้อเลียน รักผิดเวลา ของรัชนก สุวรรณเกตุ (เจนนี่ ได้หมดถ้าสดชื่น))
ผลงาน > ผลงานเพลง > อัลบั้ม พื้นบ้านตำนานเพลง (ก่อนปี 2558)

อยากบวชให้แม่
ดวงดาวไม่มีแสง
ข้าด้อยเพียงดิน
อ้ายบ่หล่อ
รอเป็นผัวหลวง
จากใจเมียหลวง
ฝากน้องถึงห้องนอน
โลกแห่งจินตนาการ
สาวผมงาม
กิ๊กสแป
ปัญญาไทย IT
วัวชนคนเลี้ยง
ผลงาน > ผลงานเพลง > อัลบั้ม แสงไฟจากใจแฟน (ก่อนปี 2558)

แสงไฟจากใจแฟน
ขอบคุณที่เธอรัก
อ้อนเมียหลวงขอมีน้อย
วันนี้ที่บ้านนา
เพียงพอตามรอยพ่อหลวง
หนุ่มตะลุงรำพัน
สังคมวันนี้
อนุรักษ์ลูกทุ่ง
ผลงาน > ผลงานเพลง > อัลบั้ม พระเอกนายหนัง (ก่อนปี 2558)

พระเอกนายหนัง
กลิ่นฟางนางลืม
ตัดท่องวันน้องแต่ง
ขอต่ออีกคืน
ดวงมารยอดรัก
เดี๋ยวฆ่ากันตาย
ต้องตายด้วยความคิดถึง
ผัดไข่รอน้อง
ภูมิปัญญารักษาไทย
ห่วงจังเลย
อย่าลืมแม่
ผลงาน > ผลงานเพลง > อัลบั้ม ลมหายใจในโรงพัก (ก่อนปี 2558)

แกงเป็ดเห็ดผัด
ข้าวยำน้ำบูดู
จุดเทียนเวียนหลาด (ล้อเลียน จุดเทียนเวียนเมีย ของวงลูกคลัก)
ชอบคนสวย
ผัวเมียเสียสละ
พรก
รัดดวง (ริดสีดวง)
ลมหายใจในโรงพัก
ส่งน้องถึงห้องน้ำ
หยบโทร
เห็นดูไข่
ผลงาน > ผลงานเพลง > อัลบั้ม รอธารน้ำใจ (2560)

ธนาคารความรัก
รอธารน้ำใจ
เมฆบังฟ้า
วอนดาวเดือนเตือนน้อง
สยามนามไทย
พันปีไม่เปลี่ยน
เทพธิดาหลงฟ้า
สัจจธรรมชีวิต
สาวลืมบ่าวแล้ว
หลง
ผลงาน > หนังตะลุง

แรงบุญช่วยมารดา
วังแม่ลูกอ่อน
ดอกไม้ในมือมาร
บุญกรรมผู้ลิขิต
ศิลปิน ศีลธรรม
วิวาห์อลเวง
เจ้าฟ้าล่าสวาท
บังลังก์รัก
เทพบุตรจำแลง
รักข้ามภพ
ทางรักพิทักษ์ธรรม
กลกลคนสองเพศ
สาวงาม สามพระยา
กำแพงศักดินา
ปากแม่ค้าน้ำตาคน
สับสนรักจักรพรรดิ
วิวาห์นอกจารีต
ฮาสองหน
เอียดนุ้ยปะทะน้องเดียว ดับเบิ้ลฮา
เอกชัย ปะทะ น้องเดียว
บัญญัติขณะแสดงหนังตะลุง เมื่อวันที่ 5 ธันวาคม พ.ศ. 2562
เมทินี กิ่งโพยม

| ลูกเกด |
| --- | --- |
ลูกเกด
สารนิเทศภูมิหลัง
ชื่อเกิด: เมทินี กิ่งโพยม
เกิด: 11 มิถุนายน พ.ศ. 2515 (52 ปี) วอชิงตัน ดี.ซี. สหรัฐ
ส่วนสูง: 1.78 เมตร (5 ฟุต 10 นิ้ว)
คู่สมรส: เอ็ดเวิร์ด ชาร์พเพิร์ล (2550–2567)
บุตร: สกาย ชาร์พเพิร์ล
อาชีพ: นักแสดง นางแบบ
ปีที่แสดง: พ.ศ. 2535–ปัจจุบัน
ผลงานเด่น: มิสไทยแลนด์เวิลด์ 1992   มิสเวิลด์ 1992   (ควีนออฟเอเชีย) ดีนี่ - มารยาริษยา   เพ็ญพักตร์ - ดอกโศก   Mentor ในรายการ The Face Thailand   นัสริน - สงครามนางงาม   เเอล - สงครามนักปั้น   เอเชีย รามาน - คือเธอ   บุษรา - ทิชา
รางวัล
พระสุรัสวดี: นักแสดงนำหญิงยอดเยี่ยม  พ.ศ. 2541 - กล่อง
เมทินี กิ่งโพยม Metinee Kingpayome (เกิด 11 มิถุนายน พ.ศ. 2515) ชื่อเล่น ลูกเกด เป็นนางแบบ นักแสดง พิธีกรชาวไทย โดยในปี พ.ศ. 2535 ได้รับตำแหน่งมิสไทยแลนด์เวิลด์  ไปประกวดมิสเวิลด์ ปี 1992 ที่ประเทศแอฟริกาใต้ และได้ตำแหน่ง Miss Continental Queens Asia & Oceania (ราชินีแห่งเอเชียและโอเชียเนีย) แต่ไม่ผ่านเข้ารอบ จากนั้นก็ได้รับโอกาสในการเดินแบบแฟชั่น พร้อมทั้งถ่ายแบบลงนิตยสาร โดยเป็นงานที่ใฝ่ฝันมาตั้งแต่ยังเป็นเด็ก
ประวัติ

เธอได้รับตำแหน่งมิสไทยแลนด์เวิลด์ในปี พ.ศ.2535 หลังจากนั้นเธอจึงเข้าสู่วงการนางแบบ หลังจากนั้นในปี พ.ศ. 2541 เรื่อง “กล่อง” ทำให้เธอได้รับรางวัลตุ๊กตาทอง สาขาดารานำหญิง และยังมีผลงานอีกหลายเรื่อง ทั้งซิทคอมรับเชิญ และละครที่เป็นนักแสดงหลัก เช่น “สามหนุ่มสามมุม” “แอบเก็บใจไว้ใกล้เธอ” “สาวใช้หัวใจชิคาโก้” “ชายครับ..ผมเป็นชาย” “เทวดาเดินดิน” และโดยเฉพาะละครเรื่อง “มารยาริษยา” ที่รับบทเป็นตัวร้าย สามารถสร้างภาพจำได้เป็นอย่างดี
เธอยังเป็นหนึ่งในเมนเทอร์ในรายการประกวดนางแบบ เดอะเฟสไทยแลนด์ (The Face Thailand) ของค่ายกันตนา
ด้านพิธีกร ในปี พ.ศ. 2540 เมทินีได้เป็นวีเจของ แชนแนลวีไทยแลนด์ รวมถึงเป็นพิธีกรในรายการโทรทัศน์หลายรายการ และเคยเป็นพิธีกรรับเชิญในรายการออลลี่วันซันเดย์ คู่กับ เมทนี บูรณศิริ, ปทุมรัตน์ วรมาลี, หนู เชิญยิ้ม และ บุญพิทักษ์ จิตต์กระจ่าง ออกอากาศทางช่อง 3 นอกจากนี้ในปี 2545 เธอได้พากย์มวยไทยในเวอร์ชันภาษาอังกฤษ ในรายการ "ศึกจ้าวมวยไทย" ที่เวทีมวยสยามอ้อมน้อย ร่วมกับ ซอนย่า คูลลิ่ง
ปี 2543 เป็นที่พูดถึงเป็นอย่างมากกับการถ่ายแบบลงนิตยสารรับปีมิลเลนเนียม 2000 ได้ทำปฏิทินคู่กับปทุมรัตน์ วรมาลี (เฮเลน) ออกขายรับปี 2000 รวมถึงร่วมหุ้นกับเฮเลนและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 เป็นที่ปรึกษาโครงการ และผู้ดูแลการผลิต วีซีดี ซูเปอร์โมเดล ภายใต้บริษัทค่ายนางแบบ Club F ในเครือแกรมมี่ ซึ่งได้รับความนิยมในช่วงเวลานั้น มีนางแบบและดาราชื่อดังหลายคนเข้าร่วมในโครงการนี้
ปี พ.ศ. 2543 − 2545 ได้ตำแหน่งสาวเซ็กซี่ 3 ปีซ้อน จากผลสำรวจของธุรกิจถุงยางอนามัยดูเร็กซ์
เมทินีเป็นนางแบบให้กับโฆษณาหลายชิ้น เช่น สบู่ลักซ์ เบียร์ลีโอ และนีเวีย ในปี พ.ศ. 2545 ได้เป็นนางแบบคนแรกของเอเชีย ที่ได้เป็นพรีเซ็นเตอร์เครื่องสำอางเมย์เบลลีน ออนแอร์ทั่วเอเชียตะวันออกเฉียงใต้ ในปี พ.ศ. 2546 เป็นตัวแทนนางแบบไทยเพียงคนเดียวที่ร่วมเดินแบบกับ นาการ่า ฟอร์ จิม ทอมป์สัน และนางแบบนานาชาติในงานเลี้ยงต้อนรับภริยาผู้นำประเทศ ในการเข้าร่วมประชุม เอเปค 2003 (APEC) ณ บ้านพิษณุโลก
ชีวิตส่วนตัว

เมทินี กิ่งโพยม เกิดเมื่อวันที่ 11 มิถุนายน พ.ศ. 2515 ณ กรุงวอชิงตันดีซี สหรัฐ และอาศัยในนครนิวยอร์ก บิดา-มารดา อักษะ กิ่งโพยม และอาภรณ์ ปัจฉิมพิหงค์ เมทินีนับถือศาสนาคริสต์ นิกายโรมันคาทอลิกตามมารดา ขณะที่บิดานับถือพุทธ
ชีวิตส่วนตัว > การศึกษา

Fashion Industry High School ที่ New york
ชีวิตส่วนตัว > พี่น้อง

เมทินี กิ่งโพยม  มีน้องชาย 3 คน โดย ไมค์ กิ่งโพยม และ มาร์ค กิ่งโพยม เป็นฝาแฝด
คริส กิ่งโพยม
ไมค์ กิ่งโพยม
มาร์ค กิ่งโพยม
ชีวิตส่วนตัว > การแต่งงาน

ช่วงปี พ.ศ. 2548 − 2549 เมทินี กิ่งโพยม ได้คบหาดูใจกับนักธุรกิจชาวอังกฤษ ‘เอ็ดเวิร์ด ชาร์พเพิร์ล’ โดยต่อมาในปี 2550 ทั้งคู่ได้แต่งงาน หลังจากนั้นสองปีก็มีทายาทด้วยกันคือ ด.ช. สกาย ชาร์พเพิร์ล เกิดเมื่อวันที่ 14 พฤษภาคม พ.ศ. 2552 (15 ปี) เวลา 17.59 น. ที่โรงพยาบาลสมิติเวช สุขุมวิท  และย้ายบ้านไปอยู่ที่พังงา
ชีวิตส่วนตัว > ธุรกิจ

เคยเปิดร้านเครื่องดื่มในชื่อ "Contrazt bakery and juice bar" โดยมีสาขาชั้นใต้ดิน ตึกจีเอ็มเอ็ม แกรมมี่, แคลิฟอร์เนียฟิตเนส สีลม ซึ่งได้ร่วมธุรกิจ (merge) กับเมเจอร์ ซีนีเพล็กซ์, สยามสแควร์ ซอย 1 ในร้านตัดผม Quick cut และ สยามสแควร์ ซอย 2
เคยร่วมหุ้นกับดารานักแสดง อนุวัฒน์ นิวาตวงศ์ (ปู) , นวลพรรณ ล่ำซำ และนายแพทย์จักรินทร์ ทัฬหชาติโยธิน นำเข้าเวชสำอางจากอเมริกา "Skin Ceuticals" โดยได้เปิดบริษัทชื่อ "Four C" ที่สุขุมวิท 24
ธุรกิจที่ยังทำอยู่ในปัจจุบัน
ร่วมหุ้นกับช่างผมชื่อดังของเมืองไทยอย่าง "ไก่ - สมพร ธีรินทร์" และ "หรั่ง - พรเทพ หวันปาเต๊ะ" เปิดร้านทำผมชื่อ "The Lounge Hair Salon" ที่ K-Village และ เอ็มควอเทียร์
ร่วมหุ้นกับ "ต้น - นุษาร ทรรศนะพายัค" ทำธุรกิจเครื่องสำอางค์ชื่อ "Metinee Secret"
ร่วมหุ้นกับ "มาร์ค กิ่งโพยม" น้องชาย เปิดสถาบันสอนบุคลิกภาพและการเดินแบบชื่อ "Muse By Metinee"
ร่วมหุ้นกับ "ตือ - สมบัษร ถิระสาโรช" ผลิตรายการ "Fake or Not" และ​ "เกดตือตามสั่ง"
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2539 | แอบเก็บใจไว้ใกล้เธอ | เบญญา | ช่อง 5 |
| 2540 | ร้อยรสบทละคร ตอน เสน่หาพยาบาท | รินทราย | ช่อง 3 |
| 2540 | 3 หนุ่ม 3 มุม | นัท | ช่อง 7 |
| 2541 | มารยาริษยา | ดีนี่ | ช่อง 5 |
| 2542 | 18 มงกุฎสะดุดรัก | ปริม | ช่อง 5 |
| 2542 | กล้าไว้หัวใจไม่จนมุม | พิม | ช่อง 7 |
| 2542 | ปีกทอง | อลิน | ช่อง 7 |
| 2543 | คุณปู่ซู่ซ่า | (รับเชิญ) | ช่อง 7 |
| 2543 | สาวใช้หัวใจชิคาโก้ | จีจี้ / ลิ้นจี่ | ช่อง 5 |
| 2544 | ชายครับผมเป็นชาย | เจสซี่ | ช่อง 5 |
| 2544 | เทวดาเดินดิน | น้อง | ช่อง 3 |
| 2545 | เพลิงมายา | เมทินี กิ่งโพยม (รับเชิญ) | ช่อง 7 |
| 2546 | โทน | หนูแดง / แดง | ไอทีวี |
| 2546 | เมืองมายา เดอะซีรีส์ ตอน มายาลวง | แคทเทรีน เทเลอร์ | ช่อง 5 |
| 2546 | เสือ | ณจันทร์ | ช่อง 3 |
| 2546 | รักต้องอ้วน | จิ๋ว (ในจินตนาการ) | ช่อง 3 |
| 2547 | ผู้หญิงชั้นหนึ่ง | อรินลดา | ช่อง 3 |
| 2547 | ลักส์ดาวค้นดาว เรื่อง “เธอ...เลอลักษณ์” | เลอลักษณ์ | ช่อง 5 |
| 2548 | มายาคาเฟ่ | เมษิณี ตรีเทพ (เม) | ช่อง 3 |
| 2550 | บุษบาเร่รัก | รงรอง | ช่อง 7 |
| 2550 | หัวใจศิลา | พินสุดา บูรณวิทย์ (แหม่ม) | ช่อง 5 |
| 2552 | คุณแม่จำแลง | เอมิกา / แอนนา / เอมี่ (รับเชิญ) | ช่อง 3 |
| 2555 | แสบจิ๋ว ปวนหัวใจ | อนงค์ | ช่อง 3 |
| 2555 | ดอกโศก | เพ็ญพักตร์ รัตนชาติพัลลภ | ช่อง 5 |
| 2557 | สงครามนางงาม | นัสริน รวิรังสี (นัส) | ช่องวัน |
| 2559 | สงครามนางงาม ซีซั่น 2 | นัสริน รวิรังสี (นัส) | ช่องวัน |
| 2561 | สุภาพบุรุษสุดซอย ตอน เฌอกับซุปเปอร์โมเดล ตอน I want it! | เค้ก (รับเชิญ) | ช่องวัน |
| 2561 | สงครามนักปั้น | อลิน ศรีฉัตรแก้ว (คุณแอล) | ช่องวัน |
| 2562 | สาวแปลกในเมืองป่วน! | วินนี่ | ไลน์ทีวี |
| 2562 | สงครามนักปั้น 2 | อลิน ศรีฉัตรแก้ว (คุณแอล) | ช่องวัน 31 |
| 2563 | Why R U the series เพราะรักใช่เปล่า | แม่ซน, ซอล (รับเชิญ) | ช่องวัน 31 |
| 2563 | สุภาพบุรุษสุดซอย ตอน เสี่ยงเค้ก...เสี่ยงคุก | เค้ก (รับเชิญ) | ช่องวัน 31 |
| 2564 | 3 หนุ่ม 3 มุม x2 | นัท (รับเชิญ ตอน 25 - 30 , 35 - 37) | ช่องวัน 31 |
| 2565 | My Sassy Princess My Sassy Princess เจ้าหญิง 2022 (ตอน The Glass Slippers ซินเดอเรลล่า 2022) | พราวฟ้า ศิริเรืองพัฒนา | ช่องวัน 31 |
| 2565 | คือเธอ (Bad Romeo) | เอเชีย รามาน | ช่อง 3 |
| 2565 | สงครามดอกไม้ The War Of Flowers | ทานตะวัน บุษบาบัณ | จีเอ็มเอ็ม 25 |
| 2566 | Boy Band The Series | เซเรน่า | จีเอ็มเอ็ม 25 |
| 2566 | Comedy Island ภารกิจฮาแหกเกาะ | พลเมืองหมายเลข 41 (รับเชิญ) | Prime Video |
| 2566 | VIP รักซ่อนชู้ | พจนีย์ (รับเชิญ) | ช่องวัน 31 |
| 2567 | ทิชา | บุษรา​ ธนกิจเจริญผล | ช่องวัน 31 |
| 2568 | รักสลับลาย | ซินดี้ | ช่องวัน 31 |
ผลงาน > ภาพยนตร์

กล่อง (พ.ศ. 2541) รับบท น้อย
จังหวัด 77 (พ.ศ. 2546) รับบท เพิร์ล
โคเลสเตอรอล..ที่รัก (Cholesterol Love) (พ.ศ. 2547) รับบท ลูกเกด / เมทะนี
เสน่ห์อำมหิต (Femme Fatale) (พ.ศ. 2547) รับบท มัณตา
เดอะเมีย (พ.ศ. 2548) รับบท มายา
มนุษย์เหล็กไหล (พ.ศ. 2549) รับบท อารีนา
หัวหลุดแฟมิลี่ (พ.ศ. 2551) รับบท กันตา
แต๋วเตะตีนระเบิด (พ.ศ 2552) (รับเชิญ)
Deadstock รัก ปี ลึก (พ.ศ. 2559)
Blood Valentine สวยรหัสฆ่า (พ.ศ. 2562) รับบท คริส
ผลงาน > มิวสิกวิดีโอ

2538 วันวาน ศิลปิน จอห์น รัตนเวโรจน์
2540 ความเข้าใจ (สุดท้าย) ศิลปิน ดู-โอเมย์
2542 ลองซิจ๊ะ ศิลปิน เบิร์ด ธงไชย
2543 ปากแข็งใจอ่อน ศิลปิน The Sun
2548 ทะลึ่ง ศิลปิน ไทเทเนี่ยม
2548 ฆ่าฉันให้ตายดีกว่า ศิลปิน ตู้ ดิเรก อมาตยกุล
2555 สวยจริง ศิลปิน แบล็คเฮด
2563 ขอบคุณนะคะ (ที่กล้าสอนหนู) - Thank you ศิลปิน คารีสา สปริงเก็ตต์
2567 ฟื้น​ (Reborn)​ ศิลปิน​ ASIA7
ผลงาน > ผลงานรายการโทรทัศน์

| 0 | 1 | 2 | 3 |
| --- | --- | --- | --- |
| ปี | รายการ | บทบาท | เครือข่าย |
| 2539-? | แชนแนลวีไทยแลนด์ | วีเจ | แชนแนลวีไทยแลนด์ |
| 25?? | Bang Bang Bang | พิธีกร | ช่อง 9 |
| 25?? | พยัคฆ์ร้ายสายสมร | พิธีกร | ช่อง 3 |
| 25?? | ชิงฝัน ปั้นดาว | พิธีกร | ช่อง 3 |
| 2541- | A E I For You | พิธีกร | ช่อง 9 |
| 2557 | เดอะเฟซไทยแลนด์ ซีซัน 1 | เมนเทอร์ | ช่อง3 |
| 2558 | เดอะเฟซไทยแลนด์ ซีซัน 2 | เมนเทอร์ | ช่อง3 |
| 2559 | เดอะสตาร์ ค้นฟ้าคว้าดาว ปี 12 | กรรมการและคอมเมนเทเตอร์ | ช่องวัน 31 |
| 2559 | สงครามนางงาม The Casting Project | กรรมการหลัก | ช่องวัน 31 |
| 2559 | The Hair Thailand | เมนเทอร์ | Youtube |
| 2560 | เดอะเฟซไทยแลนด์ ซีซัน 3 | เมนเทอร์ | ช่อง 3 |
| 2560 | เดอะเฟซเวียดนาม ซีซัน 2 | กรรมการ | VTV3, เวียดนาม |
| 2560 | Asia's Next Top Model ฤดูกาลที่ 5 | กรรมการรับเชิญ ใน Episode 2 | STAR World, สิงคโปร์ |
| 2560 | เดอะเฟซเมนไทยแลนด์ | เมนเทอร์ | ช่อง 3 |
| 2561 | เดอะเฟซไทยแลนด์ ซีซัน 4 | เมนเทอร์ | ช่อง 3 |
| 2561 | เดอะเน็กซ์บอย/เกิร์ลแบนด์ไทยแลนด์ | โปรดิวเซอร์ | ช่อง 7 |
| 2561 | เดอะเฟซเมนไทยแลนด์ ซีซัน 2 | มาสเตอร์ เมนเทอร์ | พีพีทีวี |
| 2564 | Fake or Not | พิธีกร | '​'Scenario & Rachadalai'​' |
| 2565 | Magic Wars (ศึกมายากล) | กรรมการหลัก | ช่องเวิร์คพอยท์ |
| 2565 | Fake or Not​ | พิธีกร | '​'Scenario & Rachadalai'​'​ |
| 2566 | The New​ Mentor | กรรมการ | ออกอากาศ​ทางเวียดนาม |
| 2566 | Fake or Not​ มาแล้วค่า | พิธีกร | '​'​Zense​ Entertainment​'​'​ |
| 2566 | เกดตือ ตามสั่ง | พิธีกร | ​Zense​ Entertainment​ |
ผลงาน > ผลงานการผลิต

| 0 | 1 | 2 | 3 |
| --- | --- | --- | --- |
| ปี | รายการ | เครือข่าย | หมายเหตุ |
| 2548 | ไทยแลนด์ เพอร์เฟคต์ แมน 2006 | ยูบีซี ช่อง 21 |  |
| 2553 | แดนซิงวิทเดอะสตาร์ไทยแลนด์ | ช่อง 7 | ​ |
| 2564-2565 | Fake or Not | Scenareo & Rachadalai | ร่วมกับ ตือ สมบัษร ถิระสาโรช​ และ​ Scenareo & Rachadalai​ |
| 2566-ปัจจุบัน | Fake or Not​ มาแล้วค่า | Zense Entertainment | ร่วมกับ ตือ สมบัษร ถิระสาโรช​ และ​  Zense​ Entertainment |
| 2566-ปัจจุบัน | เกดตือตามสั่ง | Zense Entertainment | ร่วมกับ ตือ สมบัษร ถิระสาโรช​ และ​ Zense​ Entertainment |
ผลงาน > ผลงานการรับเชิญบนเวทีคอนเสิร์ต

11-12 มิ.ย. 2559 เป็นแขกรับเชิญในคอนเสิร์ต Love 10 ปีไม่มีหยุด ของ สุกฤษฎิ์ วิเศษแก้ว
16-17 ธ.ค. 2560 เป็นแขกรับเชิญในคอนเสิร์ต J-DNA XTREME ของ เจตริน วรรธนะสิน
31 ต.ค. 2567 เป็นแขกรับเชิญในคอนเสิร์ต หวีหวีด Halloween party 2024 ของ แก๊งค์หิ้วหวี ในช่วง ของ ตูน Alie Blackcobra
ผลงาน > ผลงานในฐานะทีมงานเบื้องหลังและผู้ฝึกสอน​

2562 Head Master การประกวด​เวที มิสยูนิเวิร์สไทยแลนด์ และหัวหน้าผู้ฝึกสอน มิสยูนิเวิร์สไทยแลนด์ 2019
2563 กรรมการและหนึ่งในทีมผู้ฝึกสอนผู้เข้าประกวด มิสทิฟฟานี่ยูนิเวิร์ส 2020
2563 หนึ่งในทีมผู้ฝึกสอนการเดิน มิสยูนิเวิร์สไทยแลนด์ 2020
2565 กรรมการและหนึ่งในทีมผู้ฝึกสอนผู้เข้าประกวด มิสทิฟฟานี่ยูนิเวิร์ส 2022
2566 หนึ่งในทีมผู้ฝึกสอนการเดินผู้เข้าประกวด Miss International Queen 2023
2566 หนึ่งในทีมผู้ฝึกสอนการเดินผู้เข้าประกวด มิสไทยแลนด์เวิลด์ 2023
2566 หนึ่งในทีมผู้ฝึกสอนการเดิน มิสยูนิเวิร์สไทยแลนด์ 2023
รางวัล > รางวัลการประกวด

มิสไทยแลนด์เวิลด์ 1992
ราชินีความงามทวีปเอเชีย มิสเวิลด์ 1992
รางวัล > รางวัลการแสดง

| ปี พ> ศ. | รางวัล | สาขา | จากละครเรื่อง/ภาพยนตร์เรื่อง | ผล |
| --- | --- | --- | --- | --- |
| 2541 | รางวัลพระราชทานพระสุรัสวดี ครั้งที่ 22 | นักแสดงนำหญิงยอดเยี่ยม | กล่อง | ได้รับรางวัล |
| 2541 | รางวัลภาพยนตร์แห่งชาติ สุพรรณหงส์ ครั้งที่ 8 | นักแสดงนำหญิงยอดเยี่ยม | กล่อง | เสนอชื่อเข้าชิง |
| 2541 | รางวัลโทรทัศน์ทองคำ ครั้งที่ 13 | นักแสดงนำหญิงยอดเยี่ยม | มารยาริษยา | เสนอชื่อเข้าชิง |
| 2547 | รางวัลภาพยนตร์แห่งชาติ สุพรรณหงส์ ครั้งที่ 14 | นักแสดงนำหญิงยอดเยี่ยม | โคเลสเตอรอล..ที่รัก | เสนอชื่อเข้าชิง |
ทอมัส แมตทิว ครุกส์

| ทอมัส แมตทิว ครุกส์ |
| --- | --- |
รูปถ่ายของ ครุกส์ ก่อนที่เขาจะพยายามลอบสังหารดอนัลด์ ทรัมป์
เกิด: 20 กันยายน ค.ศ. 2003(2003-09-20)
เสียชีวิต: 13 กรกฎาคม ค.ศ. 2024(2024-07-13) (20 ปี) บัตเลอร์ รัฐเพนซิลเวเนีย สหรัฐ
สาเหตุเสียชีวิต: บาดแผลจากกระสุนปืน
การศึกษา: Community College of Allegheny County (อนุปริญญา)
มีชื่อเสียงจาก: ความพยายามลอบสังหารดอนัลด์ ทรัมป์

เหตุจูงใจ: ระหว่างการสอบสวน
รายละเอียด
วันที่: 13 กรกฎาคม 2024
ตำแหน่ง: ใกล้บัตเลอร์ในเมอริเดียน รัฐเพนซิลเวเนีย
ตาย: 1 คน
บาดเจ็บ: 3 คน (รวมถึงดอนัลด์ ทรัมป์)
อาวุธ: ปืนเล็กยาวเออาร์-15
 
ทอมัส แมตทิว ครุกส์ (อังกฤษ: Thomas Matthew Crooks; 20 กันยายน 2003 – 13 กรกฎาคม 2024) เป็นชายชาวอเมริกันที่พยายามลอบสังหารดอนัลด์ ทรัมป์ อดีตประธานาธิบดีสหรัฐซึ่งในขณะนั้นเป็นผู้ได้รับการเสนอชื่อจากพรรคริพับลิกันสำหรับการเลือกตั้งประธานาธิบดีสหรัฐ พ.ศ. 2567
ชีวิตวัยเด็กและการศึกษา

ทอมัส แมตทิว ครุกส์ เกิดเมื่อวันที่ 20 กันยายน 2003 และเติบโตในเบเทลพาร์ก รัฐเพนซิลเวเนีย พื้นที่ที่เขาอาศัยอยู่ได้รับการอธิบายโดยนักการเมืองท้องถิ่นว่าเป็นย่านของ "ชนชั้นกลาง หรืออาจจะชนชั้นกลางค่อนบน" พ่อแม่ของเขาทำงานเป็นที่ปรึกษามืออาชีพที่ได้รับใบอนุญาต บันทึกเกี่ยวกับครุกส์ รวมถึงข้อมูลเกี่ยวกับชีวิตและบุคลิกของเขา มีความหลากหลายอย่างมาก
เขาศึกษาที่โรงเรียนมัธยมเบเทลพาร์กที่นั่นเขาประสบความสำเร็จด้านการเรียน เขาเข้าร่วม National Technical Honor Society ในปี 2021 ขณะเป็นนักเรียนชั้นมัธยมศึกษาปีที่ 3 ในปี 2022 เขาสำเร็จการศึกษาด้วยเกียรตินิยมและได้รับ "star award" มูลค่า 500 ดอลลาร์จาก National Math and Science Initiative
ครุกส์สนุกกับการเล่นหมากรุกและวิดีโอเกมและได้เรียนรู้วิธีการเขียนโปรแกรมคอมพิวเตอร์
ไม่พบประวัติอาชญากรรมของเขา และไม่พบประวัติการรักษาทางจิตเวช
กิจกรรมทางการเมือง

ครุกส์ได้ลงทะเบียนเพื่อลงคะแนนเสียงเลือกตั้งตั้งแต่เดือนกันยายน 2021 เมื่อเขาอายุ 18 ปี เขาลงทะเบียนในฐานะสมาชิกพรรคริพับลิกัน
สภาผู้แทนราษฎรไทย ชุดที่ 26

สภาผู้แทนราษฎรไทย ชุดที่ 26 (14 พฤษภาคม พ.ศ. 2566 – ปัจจุบัน) เป็นสภาล่างของรัฐสภาหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ประกอบด้วยสมาชิกจำนวน 500 คน โดย 400 คนเป็นสมาชิกสภาผู้แทนราษฎรแบบแบ่งเขตเลือกตั้ง และอีก 100 คนเป็นสมาชิกสภาผู้แทนราษฎรแบบบัญชีรายชื่อ
คณะกรรมการการเลือกตั้งได้ประกาศรับรองผลการเลือกตั้งสมาชิกสภาผู้แทนราษฎร เมื่อวันที่ 19 มิถุนายน พ.ศ. 2566
องค์ประกอบของสภา

สภาผู้แทนราษฎรไทยประกอบด้วยสมาชิกสภาผู้แทนราษฎรจำนวน 500 ที่นั่ง จากพรรคการเมืองต่าง ๆ ดังต่อไปนี้
| พรรค | จำนวนสมาชิก> ได้รับเลือกตั้ง | จำนวนสมาชิก> ปัจจุบัน | จำนวนสมาชิก> เปลี่ยนแปลง |
| --- | --- | --- | --- |
| ประชาชน | 0 | 143 |  143 |
| เพื่อไทย | 141 | 142 |  1 |
| ภูมิใจไทย | 71 | 69 |  2 |
| รวมไทยสร้างชาติ | 36 | 36 |  |
| ประชาธิปัตย์ | 25 | 25 |  |
| กล้าธรรม | 0 | 24 |  24 |
| พลังประชารัฐ | 40 | 20 |  20 |
| ชาติไทยพัฒนา | 10 | 10 |  |
| ประชาชาติ | 9 | 9 |  |
| ไทยสร้างไทย | 6 | 6 |  |
| ชาติพัฒนา | 2 | 3 |  1 |
| ไทรวมพลัง | 2 | 2 |  |
| เป็นธรรม | 1 | 1 |  |
| เสรีรวมไทย | 1 | 1 |  |
| ประชาธิปไตยใหม่ | 1 | 1 |  |
| ไทยก้าวหน้า | 0 | 1 |  1 |
| ก้าวไกล | 151 | 0 |  151 |
| พลังสังคมใหม่ | 1 | 0 |  1 |
| ใหม่ | 1 | 0 |  1 |
| ท้องที่ไทย | 1 | 0 |  1 |
| ครูไทยเพื่อประชาชน | 1 | 0 |  1 |
| ว่าง | 0 | 6 |  6 |
| 0 | 1 |  1 |  |
| ทั้งหมด | 500 | 493 |  7 |
ดู
คุย
แก้